|  |
| --- |
| Akutstue |
| Præstø multicenter |

**Akutstuer på Præstø Multicenter**

Målgruppe:

Akutstuer er til borgere i Vordingborg Kommune med en akut opstået lettere somatisk problemstilling, der kræver tætte observationer/ behandlinger foretaget af sygeplejerske og social- og sundhedsassistenter.

Der tilbydes hjælp hele døgnet, formålet er at afhjælpe borgeren med de mest komplekse problemstillinger.  
**Opholdet er tidsbegrænset og kan maximalt være på 14 dage.**

Formål:

* *Forebyggelse af sygehusindlæggelser*
* Udrede og afhjælpe lettere fysiske problemstillinger, der er opstået *akut* for en borger i eget hjem. Opholdet er aldrig planlagt.
* Tilbyde borgeren ekstra mulighed for tætte observationer ved *akut* opstået sygdom.
* Der sættes fokus på de akutte og mest komplekse problemstillinger.

Praktiske oplysninger

**Borgere skal betale gældende akutpris for opholdet.**

**Der skal medbringes:**

Toiletsager, shampoo, tandbørste og tandpasta, intimsæbe, 2 pakker engangsvaskeklude og fugtighedscreme.  
Bleer, stomiprodukter, støttestrømper, gode indesko, hjælpemidler som f. eks rollator og kørestol hvis dette bruges.

Mobiltelefon, bærbar computer og ipad må gerne medbringes. Kode til internet kan indhentes ved henvendelse til personalet.

**Det er ikke tilladt at medbringe møbler og TV**

**Rygning er ikke tilladt**, er man ryger kan man tilbydes rygeplaster for egen betaling. Opholdet er kun muligt såfremt man som ryger er indstillet på dette.

Transport til og fra Akutstuen er gratis.

Er der under opholdet behov for lægehjælp, er det borgerens egen læge, der kontaktes.

Bliver borgeren indlagt under opholdet, skal der foretages en ny vurdering af borgeren. Det vil sige, pladsen bliver ved indlæggelse ledig til en anden borger.

Henvendelse og kontakt til afdelingen

Det er bedst mulighed for at få fat i personale der passer akutstuerne mellem kl. 9.30-11 samt kl. 13-14. Der skal ringes på tlf. 55 36 31 15, der stiller videre til kontaktperson.

**Afdeling for Pleje og Omsorg**

Postboks 200 Telefon 55 36 29 10

Storegade 56 hverdage kl. 10 - 12

4780 Stege